
Àrea de Drets Socials, Salut, Cooperació i Comunitat
Institut Municipal de Persones amb Discapacitat



	Protocol de gestió dels kits d’acompanyament i/o transport  d’usuaris/es del SAUPD



Quan hi hagi acord entre SAUPD, referent del cas municipal i establiment SAUPD, l’establiment SAUPD garantirà l’acompanyament de la persona des del lloc a on es detecta la situació d’urgència fins a l’establiment SAUPD, a determinades visites mèdiques i/o a la realització de determinats tràmits necessaris per avançar en la resolució de la seva situació, inclús la marxa del servei, cap al recurs definitiu o domicili, sempre que aquests trasllats siguin impossibles de garantir per altres vies. 

1. Elements que poden integrar el kit d’acompanyament i/o transport:
Com a mínim han de garantir segons calgui i s’acordi amb els referents:
· Els trasllats de la persona
· Pot garantir en els casos que ho requereixi el seu acompanyament.
L’acompanyament ha de garantir el suport a la persona des del domicili, si és el cas, o establiment SAUPD, fins al centre de destí, i retorn quan calgui i durant tot el trajecte. Aquest acompanyament s’haurà de realitzar per professionals amb experiència en l’àmbit de l’atenció de les persones amb discapacitat. 

2. Preu del Kit:
El cost d’aquest kit serà facturat a raó del preu de licitació,  tal i com s’especifica en el plec administratiu referent al present Acord Marc. El plec administratiu del present Acord Marc preveu una provisió econòmica per aquest concepte.
Aquesta provisió permet disposar d’una partida econòmica a justificar per costejar els transports de diferents modalitats en funció de les necessitats; taxi, vehicle, taxi adaptat, vehicle adaptat o ambulància per traslladar a les persones usuàries del SAUPD, i podrà ser a qualsevol adreça de la ciutat de Barcelona, l’Àrea Metropolitana o municipi de Catalunya.
Aquest servei de transport pot ser amb acompanyament o sense, en funció de les necessitats de la persona.

3. Procés d’autorització, justificació i facturació dels corresponents kits:
El procés d’autorització, justificació i facturació dels kits  consisteix en que:
1. El professional referent de l’establiment comunicarà via correu electrònic la necessitat detectada; la petició de trasllat es farà des del servei de SAUPD amb una anticipació de 24 h. L’adjudicatària haurà d’informar del pressupost aproximat del cost del servei,
2. Es realitzarà una valoració telefònica conjunta de la necessitat entre el professional del servei SAUPD i professional referent de l’establiment SAUPD.
3. El referent de l’establiment SAUPD haurà d’obtenir la conformitat del servei del referent SAUPD. 
4. Tots els serveis que es realitzin hauran de complimentar un albarà, que serà traslladat a l’annex factura i lliurat conjuntament amb la factura a final de mes.
5. Un cop autoritzats els serveis de transport i acompanyament si escau, aquests ja es podran incloure en la factura del mes del servei, a banda del preu del servei residencial, en conceptes separats de la factura, de forma a què es vegi clarament la diferència entre el preu de l’estada, el preu del servei de transport i el preu del servei d’acompanyament.

